Helsingør Kommunes Biblioteker	
Centralbibliotek for Frederiksborg Amt	

Møde:	Lokalredaktionen for Lokalbibliografien for Frederiksborg Amt.
	
Deltagere:	 Elna Nyholm (Frederiksværk), John Rosengaard (Ølstykke), Lene Byrialsen (Centralbiblioteket) og Eva Stennicke (redaktør af lokalbibliografien).
	
Fraværende:	
	
Referent:	Eva Stennicke
	Dato:	3. april 2001	
Dagsorden/Emne	
	
1.	Lokalbibliografiens status i Frederiksborg Amt.
Ved Eva Stennicke	Lokalbibliografien er søgbar via CB’s hjemmeside. Den indeholder p.t. 13174 poster. På de lokalbibliografiske sider på CB’s website  findes der en grundig orientering om lokalbibliografien, ligesom man kan få tip om specielle søgekoder samt holde sig orienteret om hvilke lokale lokalhistoriske tidsskrifter og årbøger, som løbende indekseres af lokalbibliografiredaktøren.
Indholdet i lokalbibliografien forøges ved redaktørens gennemgang af diverse kataloger og bibliografier – Danbib, Artikelbasen og HEBE er vigtige. Men lige så afgørende er det, at bibliotekerne husker at indsende lokale publikationer til registrering.   	
2.	Lokalbibliografiens status på landsplan. Ved Eva Stennicke.
A.	Dansk  Lokalbibliografisk Udvalg (DLU).
B.	Gruppen af Praktisk Arbejdende Lokalbibliografiredaktører (PAL).
C.	DLB-portal på Statsbibliotekets hjmmeside.
D.	Portal til den danske kulturarv.	A. DLU har Statsbiblioteket på vært. Udvalget arbejder for at fremme lokalbibliografierne på landsplan. Det er sammensat af
Repræsentanter fra centralbibliotekerne, Statsbiblioteket, Biblioteksstyrelsen, Det Kongelige Bibliotek  .… og så 2 repræsentanter fra PAL.
B. Gruppen af Praktisk Arbejdende Lokalbibliografiredaktører (PAL). Gruppen mødes ca. 2 gange om året og består af alle der på et eller andet niveau arbejder med lokalbibliografiske registreringer. Man udveksler synspunkter og erfaringer og ”nye” henter støtte hos  ”de gamle”. 
C. På Statsbiblioteket har der længe været arbejdet på at lave en fælles hjemmeside for lokalbibliografierne. Via hjemmesiden vil man dels få et overblik over den lokalbibliografiske situation på landsplan dels vil det blive muligt at klikke sig direkte til den lokalbibliografi , som man ønsker at søge i. 
D. Statsbiblioteket har sammen med partnere fra Fyns Amt fået støtte til projektet ”Portal til den danske kulturarv”. Projektet vil fokusere på webbaseret formidling.  Se Overcentral Nyt, december 2000, s. 6.	
3.	Retroinddateringen af den trykte lokalbibliografi for Frederiksborg Amt.	De senere år har man både i Dansk Lokalbibliografisk Udvalg  og på Centralbiblioteket talt om fordelene ved at gøre  posterne i den trykte lokalbibliografi søgbare i databasen sammen med de øvrige lokalbibliografiske poster. Imidlertid har det af ressourcemæssige grunde ikke været muligt at realisere ideen.  
At der nu alligevel findes omkring 1000 retroinddaterede poster i basen, skyldes et initiativ fra Birkerød Bibliotek. Her har man i et beskæftigelsestilbud ansat en medarbejder, som siden efteråret har arbejdet en dag om ugen på Centralbiblioteket med at retroinddatere posterne fra den trykte lokalbibliografi. Hun er startet forfra med amtsdelen.
	
4.	Andre lokalhistoriske tiltag.
Registret til Frederiksborg Amts Historiske Samfunds årbøger 1906-1999.	I samarbejde med bestyrelsen for Frederiksborg Amts Historiske Samfund undersøger Centralbiblioteket muligheden for at etablere et  webbaseret register til foreningens årbøger fra 1906-1999. På foreningens foranledning er der udarbejdet et register der dækker den nævnte periode.  Registret er p.t. under færdigredigering.